OCENJEVANJE ŠKODE NA STVAREH ZARADI POSLEDIC NEURIJ Z MOČNIM DEŽJEM, VETROM, TOČO, POPLAVAMI IN ZEMELJSKIMI PLAZOVI V OBDOBJU OD 9. DO 11. JUNIJA 2026

Na podlagi sklepa Ministrstva za obrambo, Uprave Republike Slovenije za zaščito in reševanje, št. 844‑19/2026‑42 – DGZR z dne 16. 6. 2026 in dopolnilnega sklepa št. 844‑19/2026‑73 – DGZR z dne 17. 6. 2026  se na območju Občine Šoštanj prične zbiranje vlog oškodovancev, ki so utrpeli škodo:
· na stvareh – škoda na zemljiščih, stavbah, infrastrukturi in vodotokih,
· v gospodarstvu – škoda na strojih in opremi, škoda na zalogah ter škoda zaradi izpada prihodka.
Vse oškodovance pozivamo, da škodo prijavijo z izpolnitvijo priloženih obrazcev. Škodo je treba fotografirati in fotografije priložiti obrazcu. Če razpolagate s cenilnim poročilom zavarovalnice ali drugimi dokazili, jih prav tako priložite.
Zaradi lažje organizacije in vnosa podatkov v aplikacijo AJDA prosimo, da škodo prijavite čim prej. Skrajni rok za oddajo vlog je petek, 17. 7. 2026.
Izpolnjene in podpisane obrazce lahko oddate:
· osebno v sprejemni pisarni Občine Šoštanj,
· po pošti na naslov Občina Šoštanj, Trg svobode 12, 3325 Šoštanj,
· ali skenirane pošljete na e‑naslov obcina@sostanj.si
Obrazci za prijavo škode:
· obrazec 1 – ocena škode na kmetijskih zemljiščih,
· obrazec 4 – ocena delne škode na stavbah,
· obrazec 5 – ocena škode na gradbeno‑inženirskih objektih (transportna infrastruktura, cevovodi, vodni objekti ipd.).
Na obrazcu 1 se ocenjuje škoda poškodb zemljišč zaradi zemeljskih plazov, nanosov in odnosov
zemljin, nanosov mulja, lesne mase, gramoza na površine. 
Škoda na kmetijskem zemljišču se oceni v višini vrednosti del, potrebnih za vzpostavitev kmetijskega zemljišča v stanje pred nesrečo. Obrazec 1 ni namenjen oceni škode v tekoči kmetijski proizvodnji.

Za oceno škode v gospodarstvu bo Ministrstvo za gospodarstvo, delo in šport na svoji spletni strani objavilo poseben poziv z obrazcem in navodili.
Obrazci so na voljo v sprejemni pisarni občinske uprave ali na spletni strani Občine Šoštanj.
Za dodatne informacije smo vam na voljo na telefonski številki 03 898 4312. 
